Minu jaoks on Sun Valley huvitav koht. Lisaks sellele, et siinsel suusakuurortil on ajaloolist hõngu köidab mind siinne meeleolu ja inimesed. Kui Prantsusmaal ja Šveitsis suusatades on inimesed pealaest jalatallani isegi suusaradadel end üles ehtinud, siis Sun Valley puhul jääb eelkõige silma siinne lihtsus. Inimesed on siia tulnud eesmärgil tunda rõõmu suusatamisest! Siin  ei käi sellist  edevusalaata nagu ma nägin näiteks St. Moritzi piirkonnas viis aastat tagasi.